|  |  |
| --- | --- |
|  | **MAT Á ÁHRIFUM LAGASETNINGAR\***  *– sbr. samþykkt ríkisstjórnar frá 10. mars 2017*  **\***umfjöllun um einstök efnisatriði misjafnlega ítarleg, eftir umfangi máls og eðli |
| **Málsheiti og nr.** | Frumvarp til laga um leigubifreiðar - SRN18030125 |
| **Ráðuneyti** | Samgöngu- og sveitarstjórnarráðuneytið. |
| **Stig mats** | Frummat, sbr. 1. gr.  Endanlegt mat, sbr. 10. gr. |
| **Dags.** | 1. júní 2018 |

|  |
| --- |
| 1. **Greining og mat á fjárhagslegum áhrifaþáttum fyrir ríkið** |
| 1. **Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs** 2. **Tekjubreytingar**   *Í núgildandi lögum er gert ráð fyrir fjöldatakmörkunum á útgáfu atvinnuleyfa til leigubifreiðaaksturs á tilteknum svæðum á landinu. Þá er gert ráð fyrir stöðvaskyldu.* *Í frumvarpinu er gert ráð fyrir að afnema hvoru tveggja með það að markmiði að afnema aðgangshindranir inn á þennan markað. Í áformum um lagasetningu kemur fram að* *lagt er til að gert verði ráð fyrir tvenns konar leyfum, annars vegar rekstrarleyfum og hins vegar atvinnuleyfum. Auk þess sem lagðar eru til breytingar á skilyrðum til að mega starfa sem leigubifreiðastjóri. Gerðar verði tilteknar gæða- og tæknikröfur og að stjórnvöldum verði fengnar auknar eftirlitsheimildir til að framfylgja þeim skilyrðum sem lögfest verða.* *Með lagasetningunni er stefnt að því að auka aðgengi að stétt leigubifreiðastjóra og að efla þannig svigrúm og hvata til að móta nýjungar í þjónustu. Við afnám fjöldatakmarka á útgáfu atvinnuleyfa má gera ráð fyrir að landslag leigubílstjóra breytist töluvert. Ómögulegt er að áætla hver áhrifin verða en breytingin gæti bæði leitt til aukinnar eftirspurnar eftir atvinnuleyfum eða jafnvel dregið úr eftirspurn með tilheyrandi fækkun leigubílstjóra á Íslandi.*  *Leiði frumvarpið til aukinnar eftirspurnar eftir atvinnuleyfum má ætla að þjónustutekjur SGS aukist en samhliða því má gera ráð fyrir að umfang eftirlits hjá Samgöngustofu (SGS) aukist með tilheyrandi útgjaldaaukningu. Komi til aukins umfangs hjá SGS, er gert ráð fyrir að þeim kostnaði verði mætt m.a. með breytingu á þjónustugjöldum. Þær tekjubreytingar sem frumvarpið gæti haft í för með sér væru helst vegna breytinga á innheimtu leyfisgjalda (þjónustugjalda). Hafa þarf í huga að áhrif frumvarps gæti leitt til minnkandi eftirspurnar á útgáfu leyfa, sem leiðir til tekjusamdráttar hjá SGS, en erfitt er að sjá fyrir hver slík áhrif munu verða.*  ***Verði frumvarpið að lögum er ekki gert ráð fyrir auknum rekstrartekjum til ríkissjóðs.***   1. **Útgjaldabreytingar**   *Samkvæmt núgildandi lögum fer Samgöngustofa með framkvæmd mála er varðar leigubifreiðar. Undir starfsemi SGS fellur útgáfa starfsleyfa leigubifreiðastöðvar, útgáfa atvinnuleyfa, útgáfa leyfa fyrir forfallabílstjóra og námskeiðshald. Þá sér SGS um starfrækslu gagnagrunns sem m.a. geymir upplýsingar um atvinnuleyfi og heimildir til undanþágu frá akstri eign bifreiðar*. *Gert er ráð fyrir að SGS muni áfram halda utan um rekstur núverandi gagnagrunns þar sem verður að finna upplýsingar um nöfn þeirra sem eru með atvinnuleyfi/rekstarleyfi, upplýsingar um hvaða bifreið er skráð á rekstrarleyfishafa, upplýsingar um hvaða atvinnuleyfishafi er með bifreið til afnota og hvenær atvinnuleyfi/rekstarleyfi renna út. Mögulega gætu breytingar á löggjöfinni kallað á uppfærslu gagnagrunns m.a. vegna aukningu í notendafjölda. Gert er ráð fyrir að kostnaður sem af slíku hlýst innheimtist með leyfisgjöldum (þjónustugjöldum).*  *Áætlaður kostnaður SGS vegna frumvarps er um 0,5 m.kr. á ári, áætlaðar tekjur aukast samhliða um 0,5 m.kr. á ári, áætluð nettó áhrif á afkomu ríkissjóðs eru engin.*  ***Verði frumvarpið að lögum er ekki gert ráð fyrir auknum kostnaði fyrir ríkissjóð*.**   1. **Eignabreytingar**   Engar.   1. **Aðrir áhrifaþættir varðandi ríkisfjármál** 2. *Á ekki við*. |
| 1. **Samræmi við útgjaldaramma og fimm ára fjármálaætlun – fjármögnun** |
| 1. **Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins:** 2. í gildandi fjárlögum   *Ekki er gert ráð fyrir auknum útgjöldum umfram gildandi fjárlög, áætlað að leggja frumvarp fram á haustþingi 2019.*   1. í fjárlagafrumvarpi komandi árs   *Ekki hefur verið gert ráð fyrir auknum útgjöldum f. ríkissjóð í fjárlagafrumvarpi komandi árs, gert er ráð fyrir að frumvarp verði lagt fram á haustþingi 2019 og komi til framkvæmda 2020. Leiði frumvarpið til aukningu útgjalda hjá Samgöngustofu, er áætlað að þeim útgjöldum verði mætt með breytingu á þjónustugjöldum.*   1. í fimm ára fjármálaáætlun ríkisstjórnarinnar   *Ekki hefur verið gert ráð fyrir mögulegum fjárhagsáhrifum í málaflokki samgangna í gildandi fjármálaáætlun. Ekki er gert ráð fyrir að frumvarpið verði lagt fram á Alþingi fyrr en haustið 2019 og komi til framkvæmda 2020*   1. **Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks t.d. með tilfærslu fjármuna eða með því að draga úr öðrum útgjöldum?**   *Leiði frumvarpið til aukinna útgjalda hjá Samgöngustofu, er áætlað að þeim verði mætt með breytingu á þjónustugjöldum. Ekki er gert ráð fyrir að frumvarpið verði lagt fram á Alþingi fyrr en haustið 2019 og komi til framkvæmda 2020.*   1. **Tengist einhver ný eða aukin tekjuöflun verkefninu?**   *Ætla má að frumvarpið leiði ekki til nýrrar eða aukinnar tekjuöflunar.* |
| 1. **Efnahagsáhrif – áhrif á atvinnulíf, vinnumarkað og samkeppni** |
| 1. **Hagræn áhrif á heildareftirspurn og einstaka markaði – hagstjórnarsjónarmið**   *Á ekki við.*   1. **Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999.**   *Á ekki við.*   1. **Samkeppnisskilyrði** 2. Líkur á því að fjöldi fyrirtækja á markaði takmarkist með beinum hætti vegna reglusetningar (líklegt ef aðgerðin felur í sér einhvers konar einkarétt, leyfiskerfi eða kvóta)   *Tilgangur frumvarpsins er að afnema aðgangshindranir að leigubifreiðamarkaðnum á Íslandi með því að annars vegar afnema takmörkunarsvæði með fjöldatakmörkunum og hins vegar afnema skyldu til að vera skráður á leigubifreiðastöð. Þannig eru frekar taldar líkur á fjölgun en fækkun rekstraraðila á markaði.*   1. Líkur á því að fyrirtækjum á markaði fækki með óbeinum hætti vegna reglusetningar (líklegt ef aðgerðin felur í sér aukinn kostnað við inngöngu á markað eða tekur aðeins til hluta starfandi fyrirtækja)   *Sjá 3. a)*   1. Takmarkanir á möguleikum fyrirtækja til þess að mæta samkeppni vegna reglusetningar (líklegt ef aðgerðin hefur áhrif á verð fyrirtækja eða eðli vörunnar t.d. staðlar eða ef aðgerðin takmarkar sölusvæði, svigrúm til að auglýsa eða til að ákveða hvernig vara er framleidd)   *Þvert á móti er líklegt að með frumvarpinu komi hvati til rekstaraðila á markaði til að mæta samkeppni með því að skapa sér sérstöðu í mótun þeirrar þjónustu sem þeir veita, nýtingu tækninýjunga eða nýsköpun og auglýsingum á starfsemi sinni og vöru.*   1. Takmarkanir á frumkvæði fyrirtækja til að stunda samkeppni með virkum hætti vegna reglusetningar (líklegt ef aðgerðin felur í sér að fyrirtæki verði undanþegin samkeppnislögum eða ef fyrirtæki bera skyldu eða eru hvött til að skipta með sér hvers konar viðskiptalegum upplýsingum)   *Á ekki við.* |
| 1. **Önnur áhrif** |
| 1. **Áhrif á fjárhag sveitarfélaga, sbr. 129. gr. sveitarstjórnarlaga, nr. 138/2011**   *Á ekki við.*   1. **Áhrif á frelsi til að veita þjónustu (með eða án staðfestu á Íslandi)**   *Á ekki við.*   1. **Áhrif á tæknilegar reglur um vöru og fjarþjónustu, sbr. lög nr. 57/2000**  * *Á ekki við*  1. **Áhrif á byggðalög**   *Það er stefna stjórnvalda að tryggja gott aðgengi að öruggum og skilvirkum samgöngum um allt land ásamt því að byggja upp öfluga þjónustu við ferðamenn. Þá leggur ríkisstjórnin áherslu á fjölbreytt atvinnulíf og að Ísland búi sig undir að mæta þeim áskorunum og nýta þau tækifæri sem felast í sífellt örari tæknibreytingum. Stjórnvöld skuli skapa umhverfi sem hvetur til framþróunar og nýsköpunar í öllum greinum.*   1. **Áhrif á frjáls félagasamtök** 2. **Áhrif á jafnrétti kynjanna**   *Ekki var unnin rannsókn til að meta áhrif á jafnrétti kynjanna vegna þessa frumvarps. Ekki hefur verið safnað kyngreindum gögnum vegna frumvarpsins. Frumvarpið mun líklega beinast jafnt að báðum kynjum og eða fólki sem ekki er með skilgreint kyn.*   1. **Áhrif a lýðheilsu** 2. **Áhrif á menntun, nýsköpun og rannsóknir** 3. **Áhrif á möguleika einstaklinga og fyrirtækja til að eiga samskipti þvert á norræn landamæri** 4. **Áhrif á stjórnsýslu, s.s. hvort ráðuneyti og stofnanir eru í stakk búin til að taka við verkefni**   *SGS er í stakk búin til að taka við og sinna núverandi verkefni er snýr að umsjón með leigubifreiðaakstri. SGS hefur farið með framkvæmd mála er varðar leigubifreiðar og hefur bolmagn til að standa undir eftirliti og útgáfu leyfa.*   1. **Áhrif á stöðu tiltekinna þjóðfélagshópa, s.s. aldurshópa, tekjuhópa, mismunandi fjölskyldugerðir, launþega/sjálfstætt starfandi/utan vinnumarkaðar**   *Hefur þetta ekki bein áhrif á sjálfstætt starfandi tekjuhópa, leigubílstjóra.. þarf að fjalla um möguleg áhrif frumvarps á þessa starfsstétt…*   1. **Áhrif á umhverfi og sjálfbæra þróun** |
| 1. **Niðurstaða mats – með vísun í fylgiskjöl ef við á** |
| 1. **Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag**   *Ekki hefur verið gert ráð fyrir auknum útgjöldum umfram þau sem nú eru í gildandi útgjaldaramma* *málefnasviðs.*   1. **Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á**   *Það er sjálfstætt markmið með lagabreytingunum að mæta þeim kröfum sem gerðar eru til íslenska ríkisins á grundvelli skuldbindinga þess samkvæmt EES-samningnum.* *Það er jafnframt stefna stjórnvalda að sinna framkvæmd EES-samningsins vel og nýta þau jákvæðu áhrif sem felast í þátttöku í innri markaðnum.*   1. **Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat)**   *Með lagasetningunni er stefnt að því að auka aðgengi að stétt leigubifreiðastjóra og að efla þannig svigrúm og hvata til að móta nýjungar í þjónustu. Þá er það mat ráðuneytisins að lagabreytingarnar muni stuðla að góðu aðgengi að hagkvæmri, skilvirkri og ekki síst öruggri leigubifreiðaþjónustu fyrir neytendur á Íslandi*. |
| 1. **Til útfyllingar vegna endanlegs mats – breytingar frá frummati** |
| 1. **Voru áform um lagasetninguna ásamt frummati á áhrifum kynnt fyrir FJR?** 2. **Eru helstu efnisatriði frumvarpsins óbreytt/lítið breytt frá þeim tíma?** 3. **Ef gerðar hafa verið breytingar umfram það, sbr. það frummat á áhrifum frumvarpsins sem áður var kynnt, hverjar eru þær og hver eru fjárhagsáhrifin?** |